организират МСТ съгласно член 5 от Директива 2004/39/ЕО на Европейския парламент и на Съвета (5), които упражняват дейност към датата на прилагане на настоящия регламент, предоставят информацията, посочена в членове 2 и 3 от настоящия регламент, когато от тях се изисква:
 а)
 да поправят, актуализират или внесат яснота във вече предоставената от съответния оператор на компетентния му орган информация;
 б)
 да докажат спазването на задълженията по Директива 2014/65/ЕС и Регламент (ЕС) No 600/2014, които не са се прилагали към МСТ преди прилагането на настоящия регламент.
 Член 5
 Допълнителна предоставяна информация за МСТ с оглед на регистрирането ѝ като пазар за растеж на МСП
 Съответният оператор, който кандидатства за регистриране на дадена МСТ като пазар за растеж на МСП, се уверява, че в предоставената по силата на членове 2 и 3 информация ясно са определени характеристиките и мерките, приложими към пазара за растеж на МСП.
 Член 6
 Допълнителна предоставяна информация за ОСТ
 В допълнение към член 2, съответният оператор, който организира ОСТ, предоставя на своя компетентен орган следните сведения:
 а)
 информация за това дали в съответствие с член 20, параграф 5 от Директива 2014/65/ЕС той е ангажирал друг инвестиционен посредник да извършва независимо маркет мейкинг на неговата ОСТ;
 б)
 подробно описание на това как и при какви обстоятелства той, в съответствие с член 20, параграф 6 от Директива 2014/65/ЕС, изпълнява нарежданията в ОСТ според собствената си преценка;
 в)
 правилата, процедурите и протоколите, които му позволяват да насочи търговския интерес на член или участник извън каналите на ОСТ;
 г)
 описание на това как се използва търговията за собствена сметка, опосредствана чрез насрещни сделки, която съблюдава изискванията на член 20, параграф 7 от Директива 2014/65/ЕС;
 д)
 правилата и процедурите за осигуряване на съблюдаването на членове 24, 25, 27 и 28 от Директива 2014/65/ЕС при сключените на ОСТ сделки, когато тези правила са приложими за съответния оператор във връзка с ползвател на ОСТ.
 Член 7
 Специфична информация за отделните категории активи
 Ако съответният оператор на МСТ или ОСТ прилага различни правила към различни класове активи, той предоставя изискуемата по силата на настоящия регламент информация за всеки от тези класове активи поотделно.
 Член 8
 Съществени изменения
 1. Съответният оператор предоставя на своя компетентен орган описание на всички съществени изменения в информацията, предоставена в съответствие с настоящия регламент, които биха могли да имат значение за оценяването на степента, в която той спазва Директива 2014/65/ЕС и Регламент (ЕС) No 600/2014.
 2. Ако съответният оператор изпрати на своя компетентен орган нова информация, с която поправя, актуализира или внася яснота във вече предоставена в съответствие с настоящия регламент информация, не е необходимо той да включва информация със съвсем несъществен или с технически характер, която не би имала значение за оценяването на степента, в която той спазва Директива 2014/65/ЕС и Регламент (ЕС) No 600/2014.
 3. Лицензираните по силата на Директива 2004/39/ЕО да организират МСТ инвестиционни посредници или пазарни оператори, които извършват дейност към датата на прилагане на настоящия регламент, предоставят на своя компетентен орган, в допълнение към посоченото в параграф 1 от настоящия член, описание на всички съществени изменения в